open-index/open-wikipedia-markdown huggingface dataset:
Փառնակ Շիշիկյան

**Փառնակ Շիշիկյան** (), հայ գործիչ, արդարակյաց, որը Հայոց ցեղասպանությունից հետո սիրիական անապատի արաբական ընտանիքներում գտել և իրենց հայ ինքնությանն է վերադարձրել մոտ 500 հայ որբերի։

## Կենսագրություն
Փառնակ Շիշիկյանը ծնվել է Կիլիկիայի Զեյթուն քաղաքում։ Դառնալով ցեղասպանության զոհ՝ 14-ամյա Փառնակը Դեր Զորի ճամփին կորցնում է մորը, օրեր անցկացնում նրա դիակի կողքին, մինչև որ նրան փրկում է շամմառ ցեղի մի քոչվոր արաբ։ Փառնակը սովորում է մի քանի լեզու, ներառյալ արաբերեն (արաբները նրան կոչում էին Էհմեդ էլ Ճեզզա) և սկսում է անապատում փնտրել ու հաշվառել արաբացած հայ երեխաների։ Հետագայում հայ որբերի ցուցակները հանձնում է որբեր որոնող Հալեպի հանձնաժողովին ու օգնում հայությանը վերադարձնել հարյուրավոր որբերի։ Նա յուրաքանչյուր հայի դիմաց արաբներին որպես փրկագին վճարում էր «կաթի փողը»՝ հինգ կարմիր ոսկի։ Սիրիայի կառավարությունը երկու գյուղ է հատկացնում հայերին անապատում, որոնցից մեկում էլ՝ Թել էլ Պրաք գյուղում բնակություն է հաստատում նա իր՝ հայությանը վերադարձած կնոջ հետ։ Նա արաբացած հայերի բերեց իրենց գյուղը, նրանց հայկական անուններ տվեց, կազմակերպեց նրանց ամուսնությունները։ Նրանց հետ կազմակերպեց հայերի ոսկորների հավաքումը Դեր Զորից, Ռաքքայից, Եփրատ ու Խաբուր գետերի շրջակայքից և Շեդդեդիեի քարանձավից, որտեղ ողջակիզել էին հայերին։ 1947-ի հայրենադարձությանը Շիշիկյանը կնոջ ու երեխաների հետ բնակություն հաստատեց Էջմիածնի մերձակայքում գտնվող Հովտաշատ գյուղում, որտեղ աշխատեց որպես հողագործ, անվճար բժշկեց հայրենակիցներին։ Հայաստանում նրանք ևս հինգ երեխա ունեցան։ Հովտաշատի գերեզմանոցում կանգնած է Փառնակի մահարձանը՝ արաբական տարազով։ Այդ գյուղում 1956-ին Փառնակի կառուցած տունն այժմ թանգարանային արժեք է, որտեղ ցուցադրվում են նրա հագուստներն ու լուսանկարները։
 
## Ծանոթագրություններ

## Գրականություն
* Ճղըլյան Հակոբ, Ստվերում մնացած կյանք, Երևան, 1991։Ա․ Առաքելյան, ՀԱՅ ԿԱՆԱՆՑ ԵՎ ՈՐԲԵՐԻ «ՓՐԿՈՒԹՅԱՆ ԱՌԱՔԵԼՈՒԹՅՈՒՆՆ» ԱՌԱՋԻՆ ՀԱՄԱՇԽԱՐՀԱՅԻՆ ՊԱՏԵՐԱԶՄԻՑ ՀԵՏՈ 
* An Incredible Armenian Who Retrieved Armenian Orphans from the Syrian Desert, By Harut Sassounian, 2020

## Աղբյուրներ


Կատեգորիա:Հայոց ցեղասպանության ականատեսներ
Կատեգորիա:Հայ գրիչներ
Կատեգորիա:Աշխարհի արդարակյացներ
Bootstrap Studio

**Bootstrap Studio**, ադապտացված ծրագիր, որը նախատեսված է վեբ կայքերի դիզայնի պատրաստման և մշակման համար։ Այն պարունակում է մեծ թվով բաղադրիչներ, որոնք թույլ են տալիս պատրաստել բջջային տարբերակների համար ադապտացված կայքեր և պարունակում են բազմաթիվ օգտակար տարրեր։

Ծրագիրը նախատեսված է կայքերի ստեղծման և նախատիպերի կառուցման համար։ Այն օգտագործում է հայտնի Electron շրջանակը և իրենից ներկայացնում է կրոսս-պլատֆորմային ծրագիր։

## Պատմություն
Bootstrap Studio-ն թողարկվել է 2015 թվականի հոկտեմբերի 19-ին Product Hunt կայքում, որտեղ այն հայտնվել է «Օրվա ծրագիր» կատեգորիայում։ Ծրագրի 2․0 տարբերակը թողարկվել է 2016 թվականի հունվարի 22-ին և իր մեջ պարունակում էր JavaScript խմբագիր և ունի CSS-ի կատարելագործված աջակցում։ 4․0 տարբերակը թողարկվել է 2017 թվականի նոյեմբերի 1-ին։ Այս թողարկման մեջ հասանելի դարձավ Bootstrap 4-ի աջակցումը, նոր ֆիլտրեր, բաղադրիչներ և այլն։ 2019 թվականի օգոստոսի 22-ին Bootstrap Studio-ում հասանելի դարձավ GitHub Student Pack-ը։

## Ծանոթագրություններ

## Արտաքին հղումներ
* 

Կատեգորիա:Վինդոուզի ծրագրային ապահովում
TKN (երգ, Ռոսալիա և Թրևիս Սքոթ)

«**TKN**» (Tekken-ի՝ 1994 թվականի ճապոնական տեսախաղի հնչյունական կրճատում), իսպանացի երգչուհի և երգերի հեղինակ Ռոսալիայի երգը՝ ամերիկացի ռեփեր Թրևիս Սքոթի հետ համագործակցությամբ։ Այն արտադրվել է Ռոսալիայի, El Guincho-յի, Sky Rompiendo el Bajo-յի և Tainy-ի կողմից և թողարկվել է 2020 թվականի մայիսի 28-ին Epic և Columbia Records լեյբլներում՝ որպես Ռոսալիայի սպասվելիք երրորդ ստուդիական ալբոմի սինգլ, որի թողարկումը նախատեսվում է ավելի ուշ նույն տարի։ Սա կատարողների համագործակցությամբ երկրորդ թրեքն է, առաջինը Սքոթի «Highest in the Room» երգի ռեմիքսն էր։

## Նախարտադրություն
2020 թվականի մարտին, երբ աշխարհը գտնվում էր միջազգային մեկուսացման մեջ COVID-19 համավարակի պատճառով, Ռոսալիան շատ հարցազրույցներ է առաջարկել տարբեր ռադիոկայաններին և հեռուստաշոուներին իր նոր աշխատանքը՝ «Dolerme» գովազդային սինգլը գովազդելու համար։ Նա հայտնել է El Hormiguero-յին, որ թողարկելը այդ թրեքը «շատ ագրեսիվ թրեքի փոխարեն, որին մասնակցում էր ամերիկացի արտիստ, և որը պետք է թողարկվեր այս ամիս, սակայն դա չի համապատասխանել ամբողջ իրավիճակին»։ Ապրիլին Ռոսալիան պատմել է Զեյն Լոուիին Beats 1-ում, որ համագործակցող արտիստը Թրևիս Սքոթն է, որին նա անձնապես հանդիպել է 2019 թվականի հուլիսին Քայլի Ջենների միջոցով և հետո՝ նոյեմբերին ելույթ ունեցել Հյուստոնում նրա սեփական Astroworld փառատոնին։ Նա հայտնել է, որ «այս երգը շատ ագրեսիվ է, այն այնպիսի էներգիա ունի, որը, ես կարծում եմ, անհրաժեշտ է ներկա պահին։ Այն իսկապես ակումբներում նվագելու համար է»։

2020 թվականի մայիսի 22-ին Ռոսալիան 30 վայրկյան տևողությամբ տեսահոլովակ է տեղադրել իր ինստագրամյան կայքէջի պատմություններում, որտեղ նա գտնվում էր Մայամիում և հեռախոսով լսում էր իր երգը։ Տեսահոլովակը ցուցադրել է Սքոթին, ով իր կարիերայում առաջին անգամ ռեփ էր կարդում իսպաներենով։ Երեք օր անց նա պաշտոնապես հայտարարել է թրեքի անվանումը, ինչպես նաև դրա համապատասխան շապիկը։ Մայիսի 28-ին այդ շապիկը փոխվել է մեկ այլի վրա՝ դեղին տառերորվ կարմիրների փոխարեն։ Երգի և տեսահոլովակի նախադիտման տարբերակը հրապարակվել է մայիսի 27-ին Թվիթթերում և Ինստագրամում։

## Տեսահոլովակ
«TKN»-ի համար տեսահոլովակը նկարահանվել է Լոս Անջելեսում 2020 թվականի փետրվարի 15-ից 17-ն ընկած ժամանակահատվածում։ Ինչպես հայտարարվել է բարսելոնական RAC 1 ռադիոկայանին, տեսահոլովակը պրոդյուսերավորվել է կատալոնական CANADA արտադրական ընկերության կողմից, որը նաև մասնակցել է Ռոսալիայի՝ Billboard-ի և Honda-յի համար ստեղծված 3 սերիայից բաղկացած վավերագրական ֆիլմի արտադրությանը և նրա նախորդ երգերից որոշներումը, օրինակ՝ «Malamente»-ում և «Pienso en tu Mirá»-յում։ Ընկերությունը նույնպես աշխատել է Դուա Լիպայի հետ նրա 2020 թվականի «Physical» երգի տեսոլովակի համար։ 2020 թվականի ապրիլին Beats 1-ում Զեյն Լոուիի հետ հարցազրույցի ժամանակ Ռոսալիան հաստատել է, որ տեսահոլովակն արդեն ավարտված է։ Դրա պրեմիերան կայացել է ՅուԹյուբում 2020 թվականի մայիսի 28-ին։

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Թրևիս Սքոթի երգեր
Կատեգորիա:Հիփ հոփ երգեր
Բրեիլա

**Բրեիլա** (), քաղաք Ռումինիայում՝ Վալախիա շրջանում։ Բրեիլայի ժուդեցի վարչական կենտրոնն է։ Բնակչությունը 216,9 հազար մարդ է (2002)։ Դանուբ գետի նավահանգիստներից է։

## Պատմություն
Քաղաքը հիմնադրվել է հույների կողմից մ․ թ․ ա․ 5-րդ դարում որպես փոխաբեռնման կետ։ Այն կոչվել է Պրոհոլիա (Προχειλια)։ Այս գործառույթը՝ այսինքն բեռների փոխաբեռնումը ծովային նավերից գետայիններին և հակառակը, Բրեիլայի նավահանգիստն իրականացրել է մինչև 20-րդ դարի սկիզբը։

Ռուս-թուրքական պատերազմում (1710-1713)՝ Պրուտի անցման ժամանակ, գեներալ Ռաննեն դրագունյան յոթ գնդերով և մոլդովական ոչ մեծ հեծելազորով շարժվել է դեպի Սերետա գետը։ Հուլիսի 10-ին, մոտենալով Մաքսիմենի վանքին, Ռաննեն իմացել է, որ թուրքական երեքհազարանոց բանակը, որը զբաղեցնում էր Բրայլովի ամրոցը, նրա շուրջը պաշտպանական ամրություն է կառուցում՝ հետագա հարձակումները զարգացնելու համար։ Որպեսզի դա խոչընդոտեն, Ռաննեն որոշել է անհապաղ հարձակվել և Մաքսիմենի մոտ թողնելով 400 դրագուններ ու մոլդովացի հեծելայիններ՝ հուլիսի 11-ի շարժվել է քաղաքի ուղղությամբ։ Արդեն երեկոյան բանակի ավանգարդը հասել է Բրեիլայի մերջակայք, իսկ հուլիսի 12-ի առավոտյան այստեղ են հասել գլխավոր ուժերը։ Երեկոյան ժամը 10։00-ին  Ռաննեն հարձակում է գործել՝ երկու հեծելային ջոկատներով գրավելով գետի և ամրոցի միջև ընկած տարածությունը, որպեսզի կտրի նահանջի ճանապարհը։ Համառ մարտից հետո թուրքերը նահանջել են ամրոց։ Հուլիսի 14-ին պահակազորը կապիտուլացվել է։ Ռուսների կորուստները կազմել են մոտ 100 մարդ, թուրքերինը՝ մոտ ութ հարյուր։
[thumb|left|228px|<center>Բրեիլայի մերձակայքը <br /> [Ռուս-թուրքական պատերազմ (1877-1878)|Ռուս-թուրքական պատերազմի (1877-1978) ժամանակ ]]

1770 թվականին գեներալ Գլեբովի ղեկավարությամբ զորքերը հարձակվել են Բրաիլովի վրա, սակայն անօգուտ։ Սական երբ Գլեբովը օգնություն է ստացել, թուրքերը, դա իմանալով, թողել են ամրոցը, որը հետագայում հաշտության պայմանագրով կրկին վերադարձվել է իրենց։

Ռուս-թուրքական պատերազմի ժամանակ (1828-1829) Բրաիլայի ամրոցը եղել է թուրքական հենակետ ընդհուպ մինչև 1828 թվականի հունիսը, երբ մի շարք գրոհներից հետո այն հանձնվել է ռուսական զորքին (ռուսները քաղաքն անվանել են Բրաիլով)։

1830 թվականից սկսվել է Բրաիլայի ծաղկումը։ Հույները, որոնք հիմնականում զբաղված էին ծովագնացության ոլորտում, միշտ կազմել են բնակչության զգալի մասը՝ հատկապես 19-րդ դարի ընթացքում։ Պատահական չէ, որ քաղաքում են ծնվել հունական ծագմամբ նշանավոր բազմաթիվ մարդիկ, այդ թվում ռումինացի գրող Պանաիտ Իստրատին, որը հայրական կողմից հույն է եղել։

1869 թվականին Բրեիլայում բուլղարացի արտագաղթյալները հիմնադրել են *Բուլղարական գրական ընկերությունը* (ներկայումս՝ Բուլղարիայի գիտությունների ակադեմիա)։

## Քույր քաղաքներ

*  Արգոստոլիոն
*  Բիտոլա
*  Կալե
*  Դենիզլի
*  Կատերինի
*  Կավադարցի
*  Նիլյուֆեր
*  Լեյսթոն
*  Մոնոր
*  Վիդին
*  Օդեսա

## Պատկերասրահ

File:Maria Filotti Braila.jpg
File:Spitalul Judetean de Urgenta Braila.jpg
File:Palatul Agriculturii, Braila.jpg
File:Braila - faleza (1).jpg
File:Braila - faleza (2).jpg
File:Braila - faleza (3).jpg
File:Braila - Mihai Eminescu street (1).jpg
File:Braila - Mihai Eminescu street (2).jpg


## Ծանոթագրություններ

Կատեգորիա:Դանուբի ափին գտնվող քաղաքներ
Կատեգորիա:Ռումինիայի քաղաքներ
Աննա Բորիսովա

**Աննա Բորիսովա** (, ), ռուս ռեժիսոր-մուլտիպլիկատոր։

## Կենսագրություն
Ծնվել է 1978 թվականի ապրիլի 25-ին, Լիտվական ԽՍՀ-ի Շյաուլյայ քաղաքում։

2000 թվականին գերազանցությամբ ավարտել է Ռուսաստանի Ա. Գերցենի անվան պետական մանկավարժական համալսարանի կերպարվեստի ֆակուլտետը և «Մելնիցա» ստուդիայի անիմատորների դասընթացը (Կոնստանտին Բրոնզիտի վարպետության դաս). նույն ստուդիայում 2000-2002 թվականներին աշխատել է որպես նկարիչ-անիմատոր։

2003 թվականից աշխատել է որպես անիմատոր, ռեժիսորի օգնական, ապա եղել է Սմեշարիկներ նախագծի ռեժիսոր։ Եղել է «Թիմ և Թոմ» և «Սմեշարիկներ» սերիալների դրվագների ռեժիսոր։

## Ֆիլմագրություն
##### Ռեժիսորական աշխատանքներ
* 2003-2012 թվական՝ Սմեշարիկներ
* 2008-2009 թվական՝ Սմեշարիկներ
* 2011-2017 թվական՝ Սմեշարիկներ
* 2012-2013 թվական՝ Սմեշարիկներ
* 2015-2016 թվական՝  Թիմ և Թոմ
* 2015-ներկա ժամանակ՝ Սմեշարիկներ
* 2019-ներկա ժամանակ՝ Նարնջագույն կովը

##### Նկարիչ-անիմատոր
* 2003-2012 թվական՝ Սմեշարիկներ

## Մրցանակներ
* 2017 թվականի մարտի 9-ին Բուլղարիայում կայացած «Ոսկե կուկեր» փառատոնի մրցանակ՝ ավելի քան 10 ռուսական ֆիլմերի համար
* Սմեշարիկներ գիտակրթական նախագծի համար

## Ծանոթագրություններ

## Արտաքին հղումներ
* 
* 

Կատեգորիա:Ռեժիսորներ այբբենական կարգով
Կատեգորիա:Ռուս մուլտիպլիկատորներ
Կատեգորիա:Ռուս ռեժիսորներ
CodeChef

**CodeChef**, սպորտային ծրագրվորման համար նախատեսված վեբկայք։ Սա անվճար կրթական համակարգ է, որը հանդիսանում է պլատֆորմ ուսանողների, ծրագրային ապահովման երիտասարդ մասնագետների համար, ովքեր ցանկանում են ստուգել իրենց հմտությունները շնորհիվ օնլայն կուրսերի։ Բացի դա CodeChef For Schools ծրագիրը նախատեսված է երիտասարդ և տաղանդավոր աշակերտների «որսի» համար։

## Պատմություն
2009 թվականի Directi ընկերությունը թողարկեց CodeChef  կայքը, որի հիմնական նպատակը՝ օգնել ծրագրավորողներին ամրապնդել իրենց գիտելիքներ մասնակցելով բազմաթիվ մրցույթների։

2010 թվականի հուլիսին, Directi և CodeChef-ը միասին մեկնարկեցին՝  "Go for Gold"-ը, որպեսզի թույլ տան հնդկական թիմերին մասնակցել Ուսանողական ծրագրավորման միջազզգային մրցությի եզրափակչին։

2013 թվականի հուլիսին CodeChef և Direct սկսեցին նոր ծրագիր՝ «CodeChef for Schools», որի նպատակը դպրոցներում ծրագրավորման զարգացումն է։ Սա կատարվում էր նրա համար, որպեսզի հնարավորություն ընձեռնվի հնդիկ աշխակերտների մասնակցել՝ Ինֆորմատիկային միջազգային օլիմպիադային։ Մրցույթը մասնակիցներից պահանջում է բազային հմտությունների իմացություն, ինչպիսին են օրինակ խնդիրների անալիզ, ալգորիթմների մշակում և տվյալների կառուցվածք, ծրագրավորում և թեստավորում։

## Նախաձեռնություններ
### Ամենամսյա ծրագրավորման մրցույթներ
CodeChef-ը ամեն ամիս կազմակերպում է 3 մրցույթ, որոնց մասնակցելով մասնակիցները կարող են ստանալ մրցանակներ։ Long Challenge-ը տաս օր տևողությամբ մրցույթ է, որում ներկայացվում են 8 տարբեր դժվարության հարցեր։ Այս մրցությը անց է կացվում յուրաքանչյուր ամսվա առաջին շաբաթ օրը։ Lunchtime մրցույթը նախատեսված է աշակերտների համար, որպեսզի խթանեն նրանց ծրագրավորման հմտությունները։ Այս երեքժամյա մրցույթը տեղի է ունենում յուրաքանչյուր ամսվա վերջին շաբաթ օրը՝ ընդգրկելով 4 հարց։ Երրորդ մրցությը, որը կրում է «Cook-Off» անունը, անց է կացվում յուրաքանչյուր ամսվա երկրորդ կիրակի օրը և բաղկացածը է 5 հարցից, որոնք պետք է լուծվեն 3 ժամում։

### Go For Gold
Go For Gold-ը մեկնարկվել է Directi և CodeChef-ի կողմից, որը օգնություն է տրամադրում հնդկական թիմերին հաղթել ACM-ICPC եզրափակչում։ Այս մրցույթի շրջանակներում այն հնդկական թիմը, որը համեմատ մյուս հնդկական թիմերի վաստակում է ամենաշատ միավորները, ստանում է Go For Gold մրցանակը և դրամաշնորհ։

## Ծանոթագրություններ

Կատեգորիա:Ծրագրավորման մրցույթներ
Էմի Շուարդ

Բրիտանական կայսրության շքանշանակիր **Էմի Շուարդ** (), անգլիացի օպերային սոպրանո, որը հայտնի էր այնպիսի դերերգերով, ինչպիսիք են՝ Էլեկտրան, Տուրանդոտը, Բրունհիլդան։ Բրիտանական պրեմիերաների ժամանակ մարմնավորել է Լեոշ Յանաչեկի «Կատյա Կաբանովա» և «Ենուֆա» օպերաների    գլխավոր հերոսուհիներին։ Համարվել է Էվա Թըրներից (իր ուսուցչուհուց) հետո «լավագույն անգլիացի դրամատիկ սոպրանոն»։

## Կենսագրություն
Ծնվել է Լոնդոնում և Թրինիթի երաժշտական քոլեջն ավարտելուց հետո դասեր առել Էվա Թըրներից։ 1948 թվականին մրցանակի է արժանացել «Worshipful Company of Musicians» ընկերության կողմից, և որպես կազմակերպության ներկայացուցիչ՝ շրջագայության է մեկնել Հարավաֆրիկյան Հանրապետություն։ 1949 թվականին Յոհաննեսբուրգում հանդես է եկել դեբյուտով՝ կատարելով Վերդիի Աիդան․ նույն համերգաշրջանի ընթացքում երգել է նաև Ջուլիետա «Հոֆմանի հեքիաթները» և Վեներա «Տանհոյզեր» օպերաներից։

«Sadlers Wells» թատրոնում երգել է 1949 - 1953 թվականների ընթացքում, որից հետո ուսումը շարունակել Միլանում Ռոզետա Ռամպանինիի մոտ։ Կովենտ գարդեն արքունական թատրոնում աշխատել է 1954 թվականից մինչև իր մահը։ Կատարումներով հանդես  է եկել նաև Բայրեյթյան փառատոնների ժամանակ, Լա Սկալայում, Վիեննայում, Բուենոս Այրեսում ու Սան Ֆրանցիսկոյում։

Նրա հանրահայտ դերակատարումների թվում են՝ «Կատյա Կաբանովա» (1951 թվականին Միացյալ Թագավորությունում պրեմիերայի ժամանակ) և «Ենուֆա» (1956 թվականին Միացյալ Թագավորությունում պրեմիերայի ժամանակ) օպերաների գլխավոր հերոսուհիների դերերը, Կարմենը, Տոսկան, Տուրանդոտը, Էլեկտրան, Մադամ Բատերֆլայը, Աիդան, Սանտուցցան «Գեղջկական ասպետություն» օպերայից, Էբոլին «Դոն Կարլոս» օպերայից, Տատյանան «Եվգենի Օնեգին» օպերայից, Մագդա Սորելը «*The Consul*» օպերայից, լեդի Մակբեթը՝ Կովենտ գարդենում Վերդիի «Մակբեթի» առաջին բեմադրության ժամանակ և Կոստելնիչկա Բուրիյովկան «Ենուֆա» օպերայում 1972 և 1974 թվականներին։

Կարիերայի հետագա տարիներին կատարել է Վագներյան դերեր․ առաջին անգլիացի սոպրանոն էր, որը Բրունհիլդա է երգել Կովենտ գարդենում։ Ժնևում հանդես է եկել Իզոլդայի, Զիգլինդի ու Կունդրիի դերերգերով։

ԱՄՆ-ում միակ վայրը, որտեղ կատարումներով հանդես է եկել, Սան Ֆրանցիսկոն էր․ նախ՝ 1963 թվականի հոկտեմբերին «Վալկիրիա» օպերայում երգել է Բրունհիլդա, ապա 1966 թվականին՝ Էլեկտրա, 1968 թվականին՝ Տուրանդոտ, և վերջապես 1969 թվականին՝ Բրունհիլդա «Աստվածների մայրամուտը» օպերայում։

Բրիտանական կայսրության շքանշանակիր էր։ Վախճանվել է 50 տարեկանում 1975 թվականին։

## Ձայնագրություններ
Էմի Շուարդը կատարել է փոքր թվով ստուդիական ձայնագրություններ, բայց կան նրա կատարումների ուղիղ եթերային ձայնագրությունները, որոնց ամբողջական ցուցակն այստեղ՝ here.

Ներկայումս առկա ձայնագրությունների թվում են՝
*Էկտոր Բեռլիոզի «Տրոյացիներ» օպերան Բլանշ Թեբոմի, Ջոան Կարլայլի և այլոց մասնակցությամբ
*Ջուզեպպե Վերդիի «Մակբեթ» օպերան Տիտո Գոբիի, Ֆորբս Ռոբինսոնի և այլոց մասնակցությամբ
*Վերդիի «Ռեքվիեմը» Կառլո Մարիա Ջուլինիի դիրիժորությամբ ու Ռիչարդ Լյուիսի, Աննա Ռեյնոլդսի ու Դեյվիդ Ուարդի մասնակցությամբ
* Հիշատակված է «*The Record of Singing»* բազմահատորանոց գրքի 5-րդ հատորում

## Ծանոթագրություններ

Կատեգորիա:1924 ծնունդներ
Կատեգորիա:1975 մահեր
Կատեգորիա:20-րդ դարի օպերային երգչուհիներ
Կատեգորիա:Անգլիացի օպերային երգչուհիներ
Օվերի դաշտեր

«**Օվերի դաշտեր**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 73.5 × 92.0 սմ։

Այսօր «Օվերի դաշտեր» ստեղծագործությունը պահպանվում և ցուցադրվում է Նոր պինակոտեկում (Մյունխեն, Գերմանիա)։

## Պատմություն
1890 թվականի մայիսին Վինսենթ վան Գոգը Սեն Ռեմի դը Պրովանսից տեղափոխվում է Փարիզից հյուսիս գտնվող Օվեր սյուր Ուազ բնակավայր։ «Օվերի դաշտեր» ստեղծագործությունը Վինսենթ վան Գոգը նկարել է հենց Օվեր սյուր Ուազում՝ 1890 թվականին։

## Նկարագիր
Հունիսի 17-ից 27-ն ընկած ժամանակահատվածում նկարիչը վրձնել է շուրջ տասներեք նկար՝ 50 × 100 սմ կտավների վրա, որտեղ պատկերել էր Օվերի շրջակայքի դաշտերն ու այգիները։

## Ծանոթագրություններ

Կատեգորիա:1890 նկարներ
Կատեգորիա:Բնանկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Բոտոշան

250px|right

**Բոտոշան** (), քաղաք Ռումինիայում, Մոլդովա շրջանում, համանուն համայնքի վարչական կենտրոնը։

## Պատմություն
Բոտոշան անվանումը, հավանաբար, գալիս է բոյարական Բոտաշ ընտանիքից, որը հիշատակվում է որպես Մոլդովայի կարևորագույն ընտանիքներից մեկը Շտեֆան Մեծի կառավարման ժամանակ (15-րդ դարի վերջ) և հանդես է գալիս 11-րդ դարից սկսված ժամանակագրության մեջ։

Քաղաքն ինքնին առաջին անգամ հիշատակվում է Գրիգորե Ուրեկե *Letopiseţul Ţării Moldovei* պատմիչի տարեգրության մեջ, ընդգրկելով շրջանի պատմությունը 1359-1594 թվականները, որում նշված է թաթարների ավերիչ ներխուժումը քաղաք 1493 թվականի նոյեմբերի 28-ին։

Շնորհիվ իր աշխարհագրական դիրքի՝ քաղաքը կարևոր առևտրական ճանապարհների սահմանագծին, տոնավաճառի անցկացման նախասկզբնական վայրում է։ Արդեն 16-րդ դարում շուկան Բոտոշանում համարվում էր հնագույնը և խոշորագույնը ամբողջ Մոլդովայում։ Հայկական և հրեական առևտրականների խոշոր համայնքները ծագել են 17 դարում։

1775 թվականից հետո, երբ Բուկովինան միացավ Հաբսբուրգների կայսրությանը, նկատվեց քաղաքի հրեական համայնքների աճ, որը հաջորդ դարում կազմում էր քաղաքի բնակչության մեծամասնությունը։ XIX դարի վերջին Բոտոշանը կորցրեց խոշոր առևտրական կենտրոնի նախկին դերը երկաթուղիների շինարարության կազմում։ XX դարի երկրորդ կեսին քաղաքը բավականաչափ աճեց, գյուղական բնակչության ներքին միգրացիաների շնորհիվ, որին գրավում էր խոշոր արդյունաբերական ձեռնարկությունների աշխատանքը՝ ստեղծված խորհրդային ժամանակներում։ Մինչև հիմա քաղաքի բնակչությունը արտադրում է գավառի 70%, չնայած այն կազմում է իր բնակիչների միայն 25%։

## Բնակչությունը

2002 թվականին բնակչությունը կազմում էր 115,1 հազար բնակիչ։
*ռումինացիներ․ 98,1%
*գնչուներ․ 1,0%
*լիպովաններ․ 0,6%
*հրեաներ․ 0,06%
* այլ ազգեր․ 0,24%

## Քաղաք-եղբայրներ
Բոտոշանը համարվում է հետևյալ քաղաքների քաղաք-եղբայրը․

* , Բրեստ
* , Լավալ, Քվեբեկ
* , Դրոկիա

## Ծանոթագրություններ

## Հղումներ
* 

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Ֆյոլկերմարկտ

**Ֆյոլկերմարկտ** (,  Վելիկովեց), քաղաք Ավստրիայում, Կարինթիա ֆեդերալ հողում։

Մտնում է Ֆյոլկերմարկտ շրջանի կազմի մեջ։ Բնակչությունը կազմում է 11 440 մարդ (2005 թվականի դեկտեմբերի 31)։ Զբաղեցնում է 137,33 կմ² տարածք։ Պաշտոնական կոդը՝ *2 0817։*

## Աշխարհագրական դիրքը
Ֆյոլկերմարկտը գտնվում է Ավստրիայի հարավում, Վիեննաից 300 կմ հարավ-արևմուտք և Կլագենֆուրտից 30 կիլոմետր արևելք։ Քաղաքը գտնվում է Կլագենֆուրտական փորվածքից արևելք և Ֆյոլկերմարկտական լճից հյուսիս, որով հոսում է Դրավա գետը։ Միջին բարձրությունը ծովի մակարդակից 460 մետր է։

## Բնակչությունը
Բնակչությունը կազմում է մոտավորապես 11 հազար մարդ, վերջին տարիներին աճում է քաղաքային բնակչության բաժնեմասը։ Քաղաքում գոյություն ունի սլովենական համայնք, որի թվաքանակը կազմում է ընդհանուր բնակչության 2,6%։ Այդ համայնքը ապրում է Ավստրիայի բոլոր սլովենացիներից հյուսիս։

## Քաղաքական իրավիճակ
Համայնքի քաղաքագլուխ-Ֆալենտին Բլաշից (ԱՍԴԿ)՝ ըստ 2003 թվականի ընտրությունների արդյունքի։

Համայնքի ներկայացուցիչների խորհուրդը () կազմված է 31 տեղերից։

* ԱՍԴԿ-ն զբաղեցնում է 18 տեղ։
* ԱԺԿ-ն զբաղեցնում է 7 տեղ։
* ԱԱԿ-ն զբաղեցնում է 5 տեղ։
* Կանաչները զբաղեցնում են 1 տեղ։

## Լուսանկարներ

File:Völkermarkt Panorama.jpg
File:Voelkermarkt Stadtturm Grabplatte Sonnegg 01.jpg|  
File:Voelkermarkt Kirche.jpg|  
File:A2 Grafenstein Völkermarkt Ost Sommer 2004.jpg|  


## Ծանոթագրություններ

## Հղումներ
* Պաշտոնական կայք 

Կատեգորիա:Ավստրիայի քաղաքներ
Բայրամ Աբդուլաև

**Բայրամ Աբդուլաև** (, ), թուրքմեն և խորհրդային կինոգետ, լրագրող, կինոռեժիսոր և սցենարիստ, ուսուցիչ, ինստիտուտի դասավանդող։

## Կենսագրություն
Ծնվել է 1935 թվականի դեկտեմբերի 5-ին։

1958 թվականին ավարտել է Թուրքմենական համալսարանը։ Գրականություն է ուսումնասիրել է Թուրքմենիայում և Մոսկվայում, 1967 թվականին ստացել է արվեստագիտության թեկնածուի աստիճան։ 1961 թվականից Աբդուլլաևը սկսել է տպագրվել, գրել է կինոյի մասին հոդվածներ և վավերագրական ֆիլմերի սցենարներ։

1969 թվականին դարձել է ԽՄԿԿ անդամ։ Շատ տարիներ դասավանդել է Մշակույթի ինստիտուտում։

1980-ականներին Աբդուլլաևն սկսել է աշխատել խաղարկային կինոյում։ Նա գրել է չորս ֆիլմերի՝ «Ջիգիթը միշտ ջիգիթ է» (1985 թվական), «Որոշելու իրավունքը» (1986 թվական), «Կեմինե» (1992 թվական) և «Հոգին այրվել» (1995 թվական, մեկ այլ անուն՝ «Յանդիմ») սցենարներ։ Վերջին ֆիլմում նա հանդես է եկել նաև որպես ռեժիսոր։ Ֆիլմը ցուցադրվել է Գերմանիայում, Իտալիայում և այլ երկրներում անցկացվող միջազգային փառատոներում։ Աբդուլաևին շնորհվել է Թուրքմենստանի արվեստի վաստակավոր գործչի կոչում։

Մահացել է 2013 թվականի դեկտեմբերի 20-ին, կյանքի 78-րդ տարում, ծանր հիվանդությունից հետո։ Թաղված է Աշխաբադում։

## Ծանոթագրություններ

Կատեգորիա:Խորհրդային լրագրողներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Քաղցր երգ (վեպ)

**«Քաղցր երգ»** (, այլ անուններ՝ , ), ֆրանսիացի գրող Լեյլա Սլիմանիի վեպը, որը գրվել է 2016 թվականին։ Գիրքը հիմնված է 2012 թվականին տեղի ունեցած իրական իրադարձությունների վրա։

## Վեպի մասին
Սա Լեյլա Սլիմանիի երկրորդ վեպն է և առաջինը, որը թարգմանվել է անգլերեն, ապա նաև մի քանի տասնյակ լեզուներով։ Սկզբում վեպը կոչվում էր «Chanson douce»   (ֆրանսերեն՝ Քաղցր երգ)։ Ավելի ուշ այն թողարկվել է Մեծ Բրիտանիայում «Lullaby» (Օրորոցային) և ԱՄՆ-ում «The Perfect Nanny» (Կատարյալ դայակ) անվանումներով։

Ֆրանսիայում հրատարակման առաջին տարում վաճառվել է վեպի 600.000 օրինակ։

## Սյուժե
Պոլը (երաժշտական պրոդյուսեր) և Միրիամը (իրավաբան) Փարիզից երիտասարդ ամուսնական զույգ են։ Նրանք որոշում են իրենց երեխաների համար դայակ վարձել։ Բազմաթիվ հարցազրույցներից հետո նրանք ծանոթանում են Լուիզայի հետ, որը կարծես լավ թեկնածու է և արագ ապացուցում է, որ այդպիսին է։ Նա հրաշալի է պատրաստում, մաքրում բնակարանը, նրան սիրում են երեխաները, և նա միշտ պատրաստ է անհրաժեշտության դեպքում մնալ ավելի երկար։ Բայց երեխաները մեծանում են, իսկ Լուիզան այնպես է կապվել այդ ընտանիքին ...

Ընդ որում, Պոլն ու Միրիամը նույնպես կապվել են այդ «կատարյալ դայակի» հետ։

## Մրցանակներ
*Գոնկուրյան մրցանակ (2016)՝ ֆրանսիական բարձրագույն գրական մրցանակ :

## Քննադատություն
«The Guardian» թերթի լրագրողը վեպը համարել է փայլուն կատարված, իսկ «The Daily Telegraph»-ն ու «The Independent»-ն այն համեմատել են «Կորած աղջիկը» վեպի հետ։

## Էկրանավորում
2019 թվականին վեպը էկրանավորվել է։ Նախագծի ռեժիսորն էր Լյուսի Բորլետոն։ Միրիամի դերը խաղացել է դերասանուհի Լեյլա Բեխտին, Պոլի դերը՝ Անտուան Ռեյնարցը, իսկ Լուիզայի դերը՝ Կարին Վիարը։ Ֆիլմի պրեմիերան կայացել է Մոնպելիեի միջազգային կինոփառատոնում։ Վարձույթի համար ֆիլմը թողարկվել է Ֆրանսիայում նոյեմբերի 27-ին, Ռուսաստանում՝ հունվարի 30-ին :

## Ծանոթագրություններ

Կատեգորիա:2016 գրքեր
Կատեգորիա:2016 թվականի ֆրանսիական վեպեր
Կատեգորիա:Գոնկուրյան մրցանակ
Կատեգորիա:Ֆրանսերեն վեպեր
Կատեգորիա:Ֆրանսիական վեպեր
Կատեգորիա:Էկրանավորված ֆրանսիական վեպեր
Ֆլաժոլետ (երաժշտական հնարք)

thumb|250px|right|Հնչերանգներ

**Ֆլաժոլետ** (՝ փոքրիկ ֆլեյտա), աղեղնավոր և կսմիթային լարային գործիքներով նվագելու հնարք՝ ուղղված ձայն-հնչերանգի արտաբերմանը։ Ֆլաժոլետ է կոչվում նաև դուրս եկած ձայնը։ Լարային գործիքների պարագայում իրականացվում է լարի երկարությունը 2 մասի բաժանող կետի մասնակի սեղմմամբ (ձայնի հնչեղությունը բարձրանում է 1 օկտավայով, լարի երկարությունը 4 մասի բաժանող կետում (բարձրանում է 2 օկտավա) և այլն։

## Նկարագրություն
Հնարքի անվանումը կապված է այն բանի հետ, որ դուրս եկած մի փոքր խուլ ձայնը հիշեցնում է ֆլեյտայի տեմբր։

Տարբերակում են բնական և արհեստական ֆլաժոլետներ։ Բնական ֆլաժոլետ կատարելիս լարի հնչող հատվածը վերևից սահմանափակվում է ընկուձափողով, այլ կերպ ասած՝ օգտագործվում է բաց լարի ամբողջ երկարությունը։

Արհեստական ֆլաժոլետի դեպքում լարը սեղմվում է ցանկացած լադում, աջ ձեռքով սեղմվում է լարը, և միաժամանակ լարին է դիպչում նույն ձեռքի մատներից երևէ մեկը (կսմիթային գործիքներ նվագելու դեպքում, օրինակ՝ կիթառ)։

thumb|Լարում ֆլաժոլետով (լսել)
thumb|Ֆլաժոլետի իրականացում ջութակով (լսել)
Մեդիատորով էլեկտրակիթառ նվագելիս արհեստական ֆլաժոլետը ստացվում է մեդիատորով հարվածելիս այնպես, որ լարերը թեթևակի դիպչեն բութ մատին (մեդիատորը վերից վար շարժելիս) կամ ցուցամատին (մեդիատորը վարից վեր շարժելիս)։ Այդ դեպքում մեդիատորով ձեռքը լարի ամրացման կետից գտնվում է որոշակի հեռավորության վրա (հեռավորությունը լարը բաժանում է որոշակի բաժինների)։

Աղեղնավոր գործիքներ նվագելիս արհեստական ֆլաժոլետը իրականացվում է այսպես․ ձախ ձեռքի ցուցամատը լարը սեղմում է անհրաժեշտ տեղում, իսկ ձախ ձեռքի ճկույթը դիպչում է լարի տատանման հանգուցային կետին (այնտեղ, որտեղ լարի օբերտոնի (հնչերանգ) տատանման մեծությունը հավասար է զրոյի)։ Կոնտրաբասով՝ սոլո տարբերակով նվագելիս, արհեստական ֆլաժոլետը իրականացվում է հետևյալ կերպ. բութ մատի կողմնային մասով լարը սեղմվում է անհրաժեշտ հատվածում, իսկ 1-ին, 2-րդ, 3-րդ կամ 4-րդ մատները դիպչում են լարին անհրաժեշտ հատվածում։ Դասական կիթառի վրա արհեստական ֆլաժոլետը իրականացվում է հետևյալ կերպ. լարը սեղմված է որևէ լադում, իսկ աջ ձեռքը գտնվում է տատանման հանգուցային կետում։ Աջ ձեռքի երկու մատով հնչեցվում է ձայնը, իսկ մյուսը դիպչում է հանգուցային կետին։

## Ծանոթագրություններ

## Գրականություն
* Флажолет // по: *Риман&nbsp;Г.* Музыкальный словарь [Пер. с нем. Б. П. Юргенсона, доп. рус. отд-нием]. — М.: ДиректМедиа Паблишинг, 2008.

Կատեգորիա:Երաժշտություն
Կատեգորիա:Երաժշտական եզրույթներ
Կատեգորիա:Կիթառ
Ինչու է ծիծեռնակների պոչը երկատված

**Ինչու է ծիծեռնակների պոչը երկատված** (), մուլտիպլիկացիոն ֆիլմ, որը նկարահանվել է ռեժիսոր Ամեն Խեյդարովի կողմից, 1967 թվականին, «Ղազաղֆիլմ» ստուդիայում, ղազախական ժողովրդական հեքիաթների մոտիվներով։ Մուլտֆիլմը հնչյունավորվել է երկու լեզուներով՝ ռուսերենով և ղազախերենով։

## Սյուժե
Հին ժամանակներում բարձր սարերում ապրում էր հզոր սև Վիշապը։ Բայց աստիճանաբար նա ծերանում և զառամում էր։ Նրա շքախումբը կանչում էր բժիշկ–Աղվեսին։ Զննելուց հետո Աղվեսը հայտարարում է՝ Ուժը տիրակալին նորից կվերադարձնի, ինչպես ծաղկափոշին, կենդանի արյունը։ Աղվեսը տալիս է կախարդական անոթ Մոծակին և հրամայում է թռչել և համտեսել բոլոր կենդանի էակների արյունները, իսկ մի կաթիլը գցել անոթի մեջ, որը ցույց կտա, թե որ արյունն է ավելի լավը։ Մոծակը թռչում և կծում էր բոլորին իր ճանապարհին։ Վերջապես նա հասնում է մի բնակավայր, որտեղ ապրում էին մարդիկ և կծում է մի երեխայի։ Կախարդական անոթը լուսավորվում է, և գոհ Մոծակը հետ է թռչում Վիշապի մոտ։ Ծիծեռնակը, որի բույնն այդտեղ ապրող մարդկանց մոտ էր, թռչում էր Մոծակի ետևից։ Սկզբում նրան հաջողվում է վերցնել և ջարդել արյունով անոթը։ Մոծակին նա կուլ է տալիս պալատի մոտ։ Վիշապն ընկնում է Ծիծեռնակի ետևից և կծում նրա պոչի մեջտեղի մասը, հետո նրան հետապնդելիս ջարդում է պատուհանը և ընկնում է մեծ բարձրությունից ու ջարդվում` վերածվելով բազմաթիվ թունավոր օձերի։ Ծիծեռնակը վերադառնում է տուն, իսկ նրա պոչը հավերժ մնում է երկատված։

## Հեղինակներ
* Ռեժիսոր և բեմադրող նկարիչ՝ Ամեն Խայդարով
* Կոմպոզիտոր՝ Նուրգիս Տլենդիև
* Օպերատոր՝ Ս․ Արտեմով
* Հնչյունային օպերատորներ՝ Լ․ Դոդոնովա, Ու․Դավլետգալիև
* Նկարիչ–մուլտիպլիկատորներ՝ Է․ Բիստրով, Գալինա Դուսենկո, Բ․ Կալիստրատով, Ֆ․ Մուկանով, Ե․ Սուլտանբեկով, Վ․ Չուգունով
* Նկարիչ–դեկորատորներ՝ Է․ Բիսեյիտով, Վ․ Շուկին
* Բանաստեղծությունը՝ Գալինա Դուսենկոյի
* Կարդում է Զ․ Շարիպովան
* Հեղինակները ներկայացվախ են ըստ մուլտֆիլմի լուսագրերի։

## Մրցանակներ
* 1968 թվական՝ ΙΙΙ Համամիութենական կինոփառատոն Լենինգրադում՝ մուլտֆիլմերի մասի մրցանակ։
* 1974 թվական` Նյու–Յորրքի անիմացիոն ֆիլմերի ΙΙΙ փառատոն` մանկական մուլտֆիլմերի բրոնզե մեդալ։

## Ծանոթագրություններ

## Արտաքին հղումներ
* 
* 
* Амен Хайдаров — Энциклопедия отечественного кино

Կատեգորիա:1967 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ֆիլմեր թռչունների մասին
Ալեքսանդր Բոգոլյուբով

**Ալեքսանդր Բոգոլյուբով** (, ), կինոյի և մուլտիպլիկացիոն ֆիլմերի խորհրդային ռեժիսոր։

Մի շարք տիկնիկային, գիտահանրամատչելի և խաղարկային ֆիլմերի հեղինակ է։ Դերասան Օսկար Կուչերայի հայրն է։

## Կենսագրություն
Ծնվել է 1934 թվականի դեկտեմբերի 29-ին, Մոսկվայում։

1954-1962 թվականներին սովորել է Կիևի թատերական արվեստի պետական ինստիտուտում։

1962 թվականին ավարտել է ռեժիսորային ֆակուլտետը (Լ. Վարպախովսկու արհեստանոց)։

1957-1965 թվականներին աշխատել է Ա. Դովժենկոյի անվան կինոստուդիայում՝ որպես ռեժիսորի օգնական։

1965-1968 թվականներին աշխատել է Օդեսայի կինոստուդիայում՝ որպես ռեժիսոր։

1968-1971 թվականներին աշխատել է որպես «Կիևնաուչֆիլմ» ստուդիայի տնօրեն։

1971-1978 թվականներին աշխատել է որպես «Մուլտֆիլմ» կինոստուդիայի տնօրեն՝ Էկրան ստեղծագորրծական միությունում, այնուհետև՝ «Մոսֆիլմում»։

Մահացել է 2020 թվականի հուլիսի 20-ին։

## Ընտանիք
* Կինը՝ Տատյանա Բոգոլյուբովան, աշխատել է որպես կինոյի քարոզչության բյուրոյի գլխավոր խմբագիր։ 
* Որդին՝ Օսկար Կուչերան է։

## Ֆիլմագրություն
### Ռեժիսոր
* 1972 թվական՝ Անգետիկը և նրա ընկերների արկածները (մուլտիպլիկացիոն)
* 1973 թվական՝ Զմրուխտե քաղաքի հրաշագործը (մուլտիպլիկացիոն)
* 1976 թվական՝ Բումերանգ (մուլտֆիլմ)
* 1980 թվական՝ Մեղեդի՝ երկուձայնի համար
* 1985 թվական՝ Բատալյոնները կրակ են խնդրում

### Սցենարի հեղինակ
* 1985 թվական՝ Բատալյոնները կրակ են խնդրում

## Ծանոթագրություններ

## Արտաքին հղումներ
* Боголюбов Александр Акимович на animator.ru
* [www.kino-teatr.net/kino/director/sov/35937/bio Боголюбов Александр Акимович — kino-teatr.net]
* Боголюбов Александр Акимович — warmovies.ru

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային սցենարիստներ
Կատեգորիա:Նոր Դոնսկի գերեզմանատանը թաղվածներ
Քրիս Վայց

**Քրիստոֆեր Ջոն Վայց** (, ), ամերիկացի կինոռեժիսոր, սցենարիստ, պրոդյուսեր և դերասան։ Առավել հայտնի է իր եղբոր՝ Փոլ Վայցի հետ աշխատելով, որի հետ աշխատել է «Ամերիկյան թխվածք» (1999) և «Ամերիկյան թխվածք 2» (2001) կատակերգական ֆիլմերի վրա, ինչպես նաև որպես «Ոսկե կողմնացույց» ֆիլմի ռեժիսոր և սցենարիստ։ 2009 թվականին Քրիսն աշխատել է «Մթնշաղ. Նորալուսին» ֆիլմի վրա՝ «Մթնշաղ» վամպիրյան սագայի շարունակությունը (հեղինակ՝ Ստեֆանի Մայեր)։

## Կենսագրություն
Քրիս Վայցը ծնվել է 1969 թվականի նոյեմբերի 30-ին Նյու Յորքում դերասանուհի Սյուզան Քոների և գրող ու հագուստի դիզայներ Ջոն Վայցի (գերմանացի հրեա փախստականների ընտանիքից) ընտանիքում։ Նրա տատիկը՝ դերասանուհի Լուպիտա Տովարը, համր կինոյի աստղ է, պապը՝ հայտնի կինոպրոդյուսեր Փոլ Քոները։ Նրա եղբայրը՝ Փոլ Վայցը, նույնպես ռեժիսոր է, և երկուսն էլ մասնակցել են 1999 թվականի «Ամերիկյան թխվածք» երիտասարդական կատակերգության բեմադրությանը։

Քրիս Վայցը ունի անգլերեն գրականության աստիճան, որը ձեռք է բերվել Թրինիթի քոլեջում։

## Անձնական կյանք
Ամուսնացած է Մերսեդես Մարտինեսի հետ, ամուսնության ժամանակ ծնվել է մեկ երեխա։

## Ֆիլմագրություն

## Մրցանակներ
### Անվանակարգեր

## Ծանոթագրություններ

Կատեգորիա:21-րդ դարի ամերիկացի գործարարներ
Կատեգորիա:21-րդ դարի դերասաններ
Կատեգորիա:21-րդ դարի կինոռեժիսորներ
Կատեգորիա:Ամերիկացի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Մավկա. անտառային երգ

**Մակվա։ Անտառային երգ** (), ուկրաինական ЗD մուլտֆիլմ` ըստ «Անտառային երգ» դրամա-առասպելի մոտիվների և ժողովրդական դիցաբանության կերպարների։

## Սյուժե
Անսահման ուկրաինական անտառները վաղուց թաքցնում են բազմաթիվ գաղտնիքներ և առեղծվածներ։ Այստեղ, դարավոր ծառերի մոտ, ապրում են անսովոր առասպելական արարածներ, որոնք իրենց աշխարհը մարդու աչքի համար անտեսանելի են պահում։
      
Մավկան հմայիչ անտառային նիմփա է։ Նրա հիմնական գործը Անտառն ու նրա Սիրտը` կյանքի աղբյուրները, պաշտպանելն է ցանկացած վատ արարքներից, այդ թվում և` մարդկանցից։

Լուկաշը մի սովորական գյուղացի տղա է, ով տարված է երաժշտությամբ և իր ողջ տաղանդը դնում է սրինգ նվագելու մեջ։ Հենց տղայի երաժշտության շնորհիվ էլ հրաշք է տեղի ունենում. Լուկաշը և Մակվան հանդիպում են և սիրահարվում են իրար։

Նրանց միությունը, կարելի է ասել, գրեթե անհնար է, բայց խոչընդոտներն էլ ավելի են շաատնում, երբ գյուղում հայտնվում է շահամոլ և հզոր Կալինան։ Անտառից ոչ հեռու նա անտառահատարան է կառուցում, որը պարզապես ծածկում էր նրա իրական նպատակը, այն է` հասնելն Անտառի Սրտին։ Կալինան գիտեր, որ դրա բանալին Մավկան է, որի սրտում սերն արդեն կա, և նա խոցելի է դարձել։ Մավկային օգտագործելու համար Կալինան որպես գործիք է ընտրում Լուկաշին և գյուղացիներին, որոնց հոգիները լցված են բարկությամբ և վախով։

Կարո՞ղ են Մավկան և Լուկաշը պաշտպանել իրենց զգացմունքները։ Կարո՞ղ է Մավկան փրկել Անտառը և իր սերը։ Երկու սիրահարներից յուրաքանչյուրը ճիշտ ընտրություն կկատարի՞:

## Արտադրություն
2015 թվականի սեպտեմբերին` Film.UA Group ընկերության մամուլի ծառայությունը հայտարարել է դասական «Անտառային երգ» ստեղծագործության մոտիվներով լիամետրաժ մուլտֆիլմ նկարահանելու մասին։ Ի սկզբանե ենթադրվում էր, որ ժապավենի համար սցենարը կգրի ռուսական հայտնի «Շաքար» խումբը։ Բայց վերջնական ընտրությունը ընկնում է Յարոսլավ Վոյցեշեկի վրա։ 2016 թվականի դեկտեմբերին մուլտֆիլմն զբաղեցրել է 9-րդ տեղը Գոսկինոյի մրցույթում։ Նախագիծը 88 եզրափակիչ նախագծերից ամենաբարձր միավոր ստացածներից մեկն էր (41,67)։ Պայմանագիր է կնքվել Անիմագրադ ստուդիայի հետ պետական ֆինասավորման տրամադրման վերաբերյալ, որը կազմում էր 24,5 միլիոն գրիվնա, որը կազմում է ընդհանուր բյուջեի 30%-ը։ 2017 թվականի մարտին FILM.UA Group-ի և Անիմագրոդի պրոդյուսերները հաջողությամբ անց են կացրել «Մավկա։ Անտառային երգ» նախագծի առաջին միջազգային պիչինգը Եվրոպայի անիմացիոն Cartoon Movie փառատոնում, որտեղ Ուկրաինան ներկայացված էր առաջին անգամ։ Փառատոնի ասնակիցներից շատերն անվանել են մուլտֆիլմի պիտչը որպես 50 նախագծերից լավագույնը։ Մուլտֆիլմի պրոդյուսերների հետ կապ են հաստատել անիմացիոն շուկայի այնպիսի խոշոր դերակատարներ, ինչպիսիք են The Walt Disney Company (Germany, Switzerland & Austria), Annecy International Animated Film Festival, CANAL +, TF1 International, Super RTL և շատ այլ ընկերություններ։

## Ծանոթագրություններ

## Արտաքին հղումներ
* 
* 

Կատեգորիա:2023 ֆիլմեր
Մերի Ասթորի ֆիլմագրություն

մինի|«Գայթակղություն» ֆիլմի պաստառը (1925).
մինի|«Ոսկե արևմուտքի վարդը» ֆիլմի պաստառը (1927)
մինի|Մերի Ասթորը և Ալբերտ Կոնտին «Մաքուր մարտինի» ֆիլմում (1928)
մինի|«Սիրտը սրտին» ֆիլմի պաստառը (1928).
մինի|«Խելացի կինը» ֆիլմի պաստառը (1931)
մինի|Մերի Ասթորը և Հյու Թրևորը «Արքայական մահճակալ» ֆիլմում (1931).
մինի|Մերի Ասթորը և Համֆրի Բոգարտը «Մալթայի բազեն» ֆիլմում (1941)
մինի|«Հանդիպեք ինձ Սենտ Լուիսում» ֆիլմ (1944)
**[[Մերի Ասթոր]]ի** ֆիլմագրությունը.
մինի|«Երկրորդ ջութակ» ֆիլմի պաստառը (1923):


մինի|Մերի Ասթորը և Լուիս Վոլհայմը «Երկու արաբական զինվորներ» ֆիլմում (1927).

Կատեգորիա:Ֆիլմագրություններ
Կառլա Սոուսա

**Կառլա Սոուսա** (, ), մեքսիկացի դերասանուհի, առավել հայտնի է ABC հեռուստաալիքի թողարկած «Ինչպես խուսափել սպանության համար պատժից» հեռուստասերիալում Լորել Քաստիլոյի դերով։

## Կյանք և կարիերա
Սոուսան ծնվել է Մեքսիկայի Մեխիկո քաղաքում և սկսել է իր կարիերան մշտական դերով մեքսիկական «Verano De Amor» հեռուստասերիալում 2009 թվականին։ Դրանից հետո նա սկսել է նկարահանվել «Los Héroes del Norte» և «La Clinica» սիթքոմներում, իսկ հետո նաև «Prada և զգացմունքներ» կինոֆիլմում։ 2013 թվականին նկարահանվել է «Մենք ազնվական ենք» կատակերգությունում, ինչպես նաև հայտնվել է «Հրահանգները չեն կցվում» կատակերգությունում, երկու ֆիլմերն էլ հաջողություն են ունեցել։

2014 թվականի սկզբին, Սոուսան տեղափոխվել է Լոս Անջելես և շարունակել է իր կարիերան Միացյալ Նահանգներում։ Նույն թվականին ստացել է «Ինչպես խուսափել սպանության համար պատժից» հեռուստասերիալի հիմնական դերերից մեկը ABC-ում։

## Անձնական կյանք
2013 թվականի դեկտեմբերին Սոուսան նշանադրվել է Մարշալ Թրենկմանի հետ, զույգը ամուսնացել է 2014 թվականի մայիսին։ Զույգը ունի դուստր՝ Ջիանան, որը ծնվել է 2018 թվականին։ 2020 թվականի մայիսին Սոուսան իր ինստագրամյան էջում հայտարարել է երկրորդ հղիության մասին։

Սոուսան ազատ տիրապետում է իսպաներենին, անգլերենին և ֆրանսերենին։ Նա կաթոլիկ է։

2018 թվականի փետրվարին Սոուսան հայտնվել է մեքսիկացի լրագրող Կարմեն Արիստեգիի շոուում և պատմել, որ նա սեռական բռնության զոհ Է դարձել։ Սոուսան հայտարարել է, որ երբ եղել է 22 տարեկան, նրան բռնաբարել է հեռուստաշոուի ռեժիսորը, որտեղ նա աշխատել է, նա չի անվանել տվյալ մարդու անունը։

## Ծանոթագրություններ

Կատեգորիա:Մեքսիկացի դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի կանայք
Կատեգորիա:Թատրոնի դերասանուհիներ
Կատեգորիա:Ամերիկացի մոդելներ
Լուբոշ Բարտոն

**Լուբոշ Բարտոն** (), հանգստի անցած չեխ պրոֆեսիոնալ բասկետնոլիստ։ 2.02 մ հասակով թեթև հարձակվող էր, որը վերջին անգամ խաղացել է Իսպանիայի երկրորդ դիվիզիոնի «Բարսելոնա ԲԱ» թիմի կազմում։

## Համալսարանական կարիերա
1998-2002 թվականներին Վալպարեյսոյի համալսարանում խաղացել է նույն համալսարանի «Վալպարեյսո Քրուասդերս» թիմի կազմում։

## Մասնագիտական կարիերա
Մասնագիտական կարիերան սկսել է «SCE Decin» երիտասարդական հավաքականում, իսկ առաջին խաղը խաղացել «SCE Decin» թիմի կազմում հետ 1996-1997 մրցաշրջանում։ 2002-03 մրցաշրջանում տեղափոխվել է Իտալիա և պայմանագիր կնքել Բոլոնյայի «Fortitudo Bologna» թիմի հետ։ Այնուհետև 2003-2004 մրցաշրջանի համար պայմանագիր է կնքել Հռոմի «Virtus Roma» թիմի հետ։

2005-2006 մրցաշրջանում տեղափոխվել է Իսպանիա և պայմանագիր կնքել «Հովենտուտ Բադալոնա» թիմի հետ։ «Բադալոնայի» հետ երեք մրցաշրջան խաղալուց հետո 2008 թվականին տեղափոխվել է «Բարսելոնա ԲԱ»։ 2010 թվականի օգոստոսին տեղափոխվել է «Ֆունելաբրադա ԲԱ» և կնքել երկամյա պայմանագիր։

2016 թվականի հոկտեմբերի 3-ին Բարտոնը հեռացել է պրոֆեսիոնալ բասկետբոլից և սկսել մարզիչի կարիերա։

## Չեխիայի ազգային հավաքական
Բարտոնը եղել է Չեխիայի ազգային հավաքականի ինչպես կրտսեր, այնպես էլ ավագ թիմերի անդամ։ 1999 թվականի Եվրոպայի առաջնության երկրորդ լավագույն ռմբարկուն էր՝ մեկ խաղի ընթացքում վաստակելով միջինը 18.7 միավոր։

## Մրցանակներ և նվաճումներ
*Խաղացել է 1998 թվականի չեխական բոլոր աստղերի խաղերում
*Ճանաչվել է 1998-99 թվականների ՀԿԿ տարվա նորեկ
*Ճանաչվել է 2001-02 թվականների MCC տարվա խաղացող
*Առաջադրվել է 2001-02 թվականների ՀԿԿ 1-ին թիմի կազմում
*Արժանացել է 2006 թվականի ՖԻԲԱ Եվրոգավաթին «Հովենտուտ Բադալոնա» թիմի կազմում

## Ծանոթագրություններ

## Արտաքին հղումներ
*NBA.com Profile
*Euroleague.net Profile
*Spanish League Profile 
*Luboš Bartoň Valparaiso Crusaders Game Log (2001-02)

Կատեգորիա:1980 ծնունդներ
Կատեգորիա:Ապրող անձինք
Վոնխոցք

**Vwn[wcq** (), քաղաք Լեհաստանում, գտնվում է Սվենտոկշինսկի վոեվոդության մեջ, Ստարախովիցկի կոմսություն։ Ունի քաղաքա-գյուղական համայնքի կարգավիճակ։ Տարածքը` 16,02 կմ² է։ 2009 թվականի հունիսի 30-ի տվյալներով բնակչությունը կազմել է  2747 մարդ։ Քաղաքում է գտնվում Վոնխոցկի աբբայությունը։

## Պատմություն
Ռուսական կայսրության ժամանակ քաղաքը Ռադոմի գավառի Իլխեցկի շրջանի կազմում էր։ Արդյունաբերական արտադրության հիմքը երկաթի հանքաքարի արդյունահանումն է և ջրաղացի քարերի մշակումը։ 19-րդ դարի վերջին և 20-րդ դարի սկզբին բնակչությունը կազմել է 1600 մարդ։

Ռազմական պատմության մեջ Vwn[wcqը հայտնի է դարձել Լեհական ապստամբության ժամանակ այստեղ կատարված  իրադարձությունների շնորհիվ։

## Պատկերասրահ

Wachock kosciol by sh.jpg
Wachock pomnik soltys by sh.jpg


## Ծանոթագրություններ

## Արտաքին հղումներ
* .
Ազա (ավան)

**Ազա** (), ավան, համանուն երկաթուղային կայարանին կից, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում, Երևան-Բաքու երկաթուղու վրա։

## Տես նաև
* Վերին Ազա
* Ներքին Ազա

## Ծանոթագրություններ

Կատեգորիա:Որդուարի շրջանի բնակավայրեր
Ազա (այլ կիրառումներ)

**Ազա**, կարող է վերաբերել՝
* Ազա - ավան, համանուն երկաթուղային կայարանին կից, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
* Ազա - երկաթուղային կայարան ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
* Ազա - հնագույն երկիր Հայաստանում, տարածվում էր Արարատյան հարթավայրում, Արմավիր քաղաքի շրջակայքում
* Ազա - ճանապարհային կայան Փոքր Հայքում, Նիկոպոլիս-Սատաղ ուղու վրա
* Ներքին Ազա - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
* Վերին Ազա - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
Կարմիր թագ (պատմվածք)

**«Կարմիր թագ»** (), Միխայիլ Բուլգակովի պատմվածքներից։ Առաջին անգամ հրապարակվել է 1922 թվականի հոկտեմբերի 22-ին «Накануне» թերթի «Գրական հավելվածում», և այնուհետև մոռացվել է։

Պատմվածքը վերահրատարակվել և առաջին անգամ մեկնաբանվել է գրականագետ Լիդիա Յանովսկայի կողմից 1977 թվականին։ Պատմվածքը «Historia morbi» ենթավերնագիր ունի։

## Սյուժե
Պատմվածքը ներկայացվում է հոգեկան հիվանդի անունից, որին հետապնդում են Ուկրիանիայի վերջին քաղաքացիական պատերազմի ցնցումները։ Պատմողը  տանջվում է մեղքի զգացումով մարտում զոհված եղբոր առջև՝ Սպիտակ բանակի հոժարակամ զինվորի, և  Բերդիանսկում բանվորին մահապատժի ենթարկելու ժամանակ չարտահայտած բողոքի դառնության զգացումից։

## Պատմության վայրը Բուլգակովի ստեղծագործական կենսագրության մեջ
Չնայած պատմվածը ինքնակենսագրական չէ, (հերոսը նման չէ Բուլգակովին), այնտեղ հնչում է երկու շատ անձնական շարժառիթներ, որոնք ավելի ուշ ներկայացվել են Բուլգակովի այլ ստեղծագործություններում։ Այն չարտահայտած բողոքի շարժառիթն է, որը կրկին ի հայտ է գալիս  «Ես սպանել եմ» պատմվածքում, այնուհետև երկու անգամ «Վազք» պիեսում (1926–1927): Այն նաև  մահացած կրտսեր եղբոր կերպարն է, որը գրողին հետապնդել էր երկու տարի՝ մինչև եղբոր ճակատագրի պարզումը։

Մինչև «Կարմիր թագը» լույսը տեսնելը, Բուլգակովը արդեն գիտեր, որ Նիկոլայը ողջ է։

«Կարմիր թագը» մոտ է քաղաքացիական պատերազմի թեմային՝ «Սպիտակ գվարդիան» վեպի նախանշանակը, որի վրա Բուլգակովը սկսել էր աշխատել 1923 թվականին։

«Խեղճ հիվանդի» կերպարը հայտնվել է գրողի մեկ այլ աշխատանքի կենտրոնում՝ «Վարպետը և Մարգարիտան» վեպու։ Ճիշտ է, սա այլ կերպար էր և նրա գեղարվեստական բովանդակությունը տարբեր էր, բայց այս վաղ պատմվածքի և հասուն վեպի «վշտի տան» նկարագրության անհատական մանրամասները համընկնում են։

## Ծանոթագրություններ

## Արտաքին հղումներ

Б.Соколов."Булгаковская энциклопедия"

Կատեգորիա:Միխայիլ Բուլգակովի պատմվածքներ
Մանեժի գործ

**Մանեժի գործը** () դրվագ է, երբ Նիկիտա Խրուշչովը կուսակցության մյուս ղեկավարների հետ միասին 1962 թվականի դեկտեմբերի 1-ին  Մոսկվայում այցելել է «Մոսկվայի նկարիչների միության 30 ամյակի» արվեստի ցուցահանդեսին։ Խրուշչովը այստեղ տեսել է Սոցիալիստական ռեալիզմի ավանդական աշխատանքները, որը հանգեցրել է նրա զայրույթն ու վրդովմունքը ընդդեմ «կեղտոտության, քայքայման և սեռական շեղումներին»։ Այցելությունից հետո նա կազմակերպել է քարոզարշավ խստացնելով կուսակցության կապը և վերաբերմունքը մշակույթի նկատմամբ։ Այս ամենը նկարագրվել և բնորոշվել է որպես Խորհրդային Միությունում մշակութային հալեցման ավարտի սկիզբը։ Այս դրվագը մանրամասնորեն ներկայացվել է Պոլ Շեկլոչայի և Իգոր Միդի «Ոչ պաշտոնական արվեստը Խորհրդային միությունում» գրքում, ինչպես նաև  այլ հրատարակություններում։

Խրուշչովը օգտագործել է շատ անպարկեշտ բառեր ընդդեմ այդ աշխատանքների։ Սակայն Խրուշչովի զայրույթն ավելացել է, երբ նրան տեղեկացրել են  նույն ժամանակահատվածում տեղի ունեցած  համասեռամոլ մտավորականների գաղտնի խմբի կողմից ԿԳԲ-ի բռնազավթման մասին, որոնք աշխատում էին «Իսկուսստվո» (Արվեստ) հրատարակչության համար։ Ինչպես նաև ցուցահանդեսի հաղորդավար Էլի Բիլյուտինի հետ զրույցում Խրուշչովը ասել է.


## Ծանոթագրություններ

Կատեգորիա:ԽՍՀՄ մշակույթ
Կատեգորիա:Խորհրդային արվեստ
Քրիստիան Քիթսինգ

**Քրիստիան Քիթսինգ** (), էստոնացի պրոֆեսիոնալ բասկետբոլիստ, որը խաղում է Բասկետբոլի չեմպիոնների լիգայի անդամ Տալլինի «Կալև/Կրամո» թիմի կազմում, ինչպես նաև Էստոնիայի բասկետբոլի տղամարդկանց ազգային հավաքականի անդամ է։

Կարիերան սկսել է Տարտուի համալսարանի «TÜ / Rock» ակումբի կրտսեր թիմի հետ։ 2008/2009 մրցաշրջանի սկզբում առաջադրվել է ավագ թիմի կազմում։ Իր առաջին մրցաշրջանում միջին հաշվով մեկ խաղի ընթացքում վաստակել է 4 միավոր։ Հաջորդ մրցաշրջանը շատ ավելի բարեհաջող էր երիտասարդ էստոնացու համար, քանի որ նա սովորական մրցաշրջանում 16 րոպեում միջինը 8,7 միավոր էր վաստակում և համարվում ամենահեռանկարային խաղացողներից մեկը։ Տարտուում Էստոնիայի լիգայի իր առաջին հաղթանակը նվաճելուց հետո տեղափոխվել է «Կալև/Կրամո»՝ հույս ունենալով ավելի շատ խաղաժամանակ ստանալ և որոշակի փորձ ձեռք բերել «ՎՏԲ Միավորված լիգայում»։ Նոր թիմի և նոր մարզչի հետ ակումբը փոխելու նրա որոշումն ապացուցել է, որ դա ճիշտ է, քանի որ 16 րոպեի ընթացքում վաստակել է միջինը 6,5 միավոր՝ խաղալով ընդհանուր հաշվով 36 խաղում։ Հաղթել է երկրորդ առաջնությունում։

2011/2012 մրցաշրջանի սկզբում լիտվական «Ժալգիրիս» թիմի դեմ խաղում Քիթսինգը վաստակել է 11 միավոր։ Շարունակել է մրցաշրջանը՝ հավաքելով բավականին մեծ միավորներ և մրցաշրջանի ավարտին նվաճել Էստոնիայի չեմպիոնի երրորդ տիտղոսը։ 2012/2013 մրցաշրջանում տեղափոխվել է Պյառնու քաղաքի բասկետբոլային թիմ՝ վնասվածքից ապաքինվելու համար։ Մեկ մրցաշրջան այնտեղ մնալուց հետո իր նախկին թիմի կազմում 2013 թվականին առաջին անգամ հանդես է եկել Եվրոպայի բասկետբոլի գավաթի խաղարկության ժամանակ։ Հաջորդ մրցաշրջանում նրա դերն ու վիճակագրությունը մնացել են նույնը, բայց 2014/2015 թվականների եզրափակչում կրած պարտությունից հետո Քիթսինգը լքել է ակումբը և պայմանագիր ստորագրել Տալլինի տեխնոլոգիական համալսարանի թիմի հետ։ Նրան առաջադրել են ԱՊԼ-ի խորհրդանշական 1-ին ընտրանու կազմում, իսկ ավելի ուշ ամռանն ազգային հավաքականի կազմում անցկացրել է որակավորման մեծ մրցաշար։

Հաղթական մրցաշրջանից հետո տեղափոխվել է Արգենտինա՝ խաղալու Կոնկորդիա քաղաքի «Էստուդիանտես Կոնկորդիա» թիմի կազմում, սակայն երկու ամիս անց խաղացողն ու թիմը դադարեցրել են պայմանագիրը։ Մեկ շաբաթ անց Քիթսինգը հայտարարել է, որ միանալու է Դանիայի բասկետբոլի լիգայի «Բակկեն Բեարս» թիմին, որը նույնպես մասնակցում էր նորաբաց Բասկետբոլի Չեմպիոնների լիգայի խաղարկությանը։ 2016/2017 մրցաշրջանի ավարտին «Բակկենը» նվաճել է Դանիայի բասկետբոլի լիգայի չեմպիոնությունը։ Հաջորդ մրցաշրջանի համար վերադարձել է հայրենի քաղաք՝ խաղալու Տարտուի համալսարանի իր հին թիմի հետ։

## Կարիերայի վիճակագրություն

### Հայրենական լիգաներ

## Ծանոթագրություններ

Կատեգորիա:1990 ծնունդներ
Կատեգորիա:Ապրող անձինք
Կատեգորիա:Էստոնացի բասկետբոլիստներ
Լաբ

**Լաբ, նաև՝ Լաապ, Լապ, Լաաբ** (лаос. ລາບ; тайск. ลาบ), ուտեստ, որը պատկանում է լաոսական խոհանոցին։ Ուտեստը տարածված է Թաիլանդի Իսան շրջանում, որտեղ բնակչության մեծ մասը ունի լաոսական ազգություն։ Ուտեստը մսով աղցան է։

## Լաբի տեսակներ
### Լաոսական ոճ
Լաոսական ոճով լաբը պատրաստվում է հավի, տավարի, բադի, ձկան, խոզի մսից կամ սնկից, համեմում են թարմ կանաչիով, ձկան սոուսով, Լայմի հյութով, տապակած բրնձով։ Միսը կարող է լինել կա՛մ հում, կա՛մ եփած։

### Լանական ոճ
Լանական ոճով լաբ պատրաստելիս չի ավելացվում ձկան սոուս կամ լայմի հյութ, այլ ավելացվում է չոր համեմունքների խառնուրդ, տարբեր համեմունքներ, որոնցից են քիմիոնը, դարչինը, մեխակը, չամանը և այլն։

## Սաա
**Սաա** (лаос. ສ້າ), տերմին, որը օգտագործվում է լաբը նկարագրելու համար, որը պատրաստվում բարակ կտրատած մսից։ Նման ուտեստ կա նաև վիետնամական խոհանոցում, որը հայտնի է Բո Տայ Շան անվանումով։

## Պատկերասրահ

Պատկեր:Lap pet.jpg
Պատկեր:Lap khua mu.JPG
Պատկեր:Lap mu isan.JPG
Պատկեր:Lap nuea dip.jpg


## Ծանոթագրություններ

Կատեգորիա:Աղցաններ
Լաոսական խոհանոց

**Լաոսական խոհանոց,** Լաոսի ավանդական խոհանոց։ Ունի բազում շրջանային տարատեսակներ և շատ բաներով տարբերվում է հարևան երկրների խոհանոցից՝ չնայած մի քանի ուտեստների հետ ունի նմանություն։ Տարածված է նաև Թաիլանդի Իսան շրջանում։

## Ծագում և հիմունքներ
Ի սկզբանե լաոսական խոհանոցում եղել են չինական ավանդություններ, որոնցից մի քանիսը դեռևս առկա են (օրինակ Ստիր-ֆրայը)։ Մասամբ նկատելի են նաև գաղութային դարաշրջանի հետքերը՝ ֆրանսիական բագետ, որը տարածված է Վիետնյանում։ Լաոսցիների հիմնական սննդատեսակը կպչուն բրինձն է, որը ուտում են ձեռքով կամ գդալով, իսկ լապշան՝ փայտիկներով։ Շատ է օգտագործվում կանաչին և բանջարեղենը՝ ինչպես թաց, այնպես էլ եփած։ Սնունդը, որպես կանոն  բաղկացած է ապուրներից, տապակած և շոգեխաշած ուտեստներից, կանաչիներից։

## Համեմունքներ
Լաոսական խոհանոցում գլխավոր համեմունքները գալանգալը, լեմոնգրեսսը, ձկան սոուսն են։

## Բնորոշ ուտեստներ

* **Տոմ Յամ**
* **Լաբ**, կանաչիով և համեմունքներով համեմած մսով կամ ձկով աղցան։ — салат из мяса или рыбы с добавлением зелени и специй.
* ***Տամ Սոմ*** (), Հայտնի է Սոմ Տամ անունով։ Կանաչ պապայայով աղցան է, որի տարատեսակից է Սմո Տամ Պու Պլա Ռան։
* **100 տարեկան ձու**

## Պատկերասրահ

Պատկեր:Lao cuisine laomeal 2.jpg
Պատկեր:Lao soup.jpg
Պատկեր:Rotting fish.jpg
Պատկեր:SauterellesVtne2010.jpg
Պատկեր:Food vendors in Laos.jpg
Պատկեր:Lao cuisine laoham.jpg
Պատկեր:Typical Laotian food.jpg
Պատկեր:Larb.jpg
Պատկեր:LaoFood LarbNeua.JPG


## Ծանոթագրություններ

## Արտաքին հղումներ

* Davidson, Alan (1975). *Fish and Fish Dishes of Laos*. Rutland, Vermont: Charles E. Tuttle Co. .
* Du Pont De Bie, Natacha (2004). *Ant Egg Soup: The Adventures of a Food Tourist in Laos*. London: Sceptre. .
* Phia Sing. Alan Davidson and Jennifer Davidson, eds. (1981) *Traditional Recipes of Laos: Being the Manuscript Recipe Books of the Late Phia Sing, from the Royal Palace at Luang Prabang, Reproduced in Facsimile and Furnished With an English Translation*. London: Prospect Books. .
* Culloty, Dorothy (2010). Food from Northern Laos — The Boat Landing Cookbook. Te Awamutu, New Zealand: Galangal Press 
* Xaixana Champanakone (2010). «Lao Cooking and The Essence of Life». Vientiane Publishing 

Կատեգորիա:Ազգային խոհանոցներ